
GWÎRTHIAtr. 


Nr'chredwn  fod  un  oes  wedi  mÿnpd  heibio,  yn  yr  hon  y  llefarwyrl 
cymmaint  am  wyrthiau,  ná'r  oes  bresennol ;  ac  ni  allwn  gredu 
llai  hefyd  nad  yw  yr  hyn  a  lefarir  yn  awr  am  danynt,  yn  ffolach 
nâ  dim  a  glywyd  erioed  mewn  un  oes  arall.  Os  felly  y  mae,  ni- 
fydd  dim  yn  ddoethnch  nag  i  n-i,  ynghyd  ag  ereill,  os  oes  genym 
rywbeth  i  ddweyd  yn  amgenach  nâ  dynion  yn  gyffredin,  i  dreio 
ein  goreu  i  gael  ])obl  i  iawn  ystyriaet'h  yngbylch  y  mater,  IV 
ilyben  hyny,  ynte,  cawn  sylwi,  yn 
I.  Pa  beth  yw  Gwyrthiau  ? 

Dywed  dynion  yn  gyffredin  mai  rhyw  bethau  a  gyflawnir  yn* 
çroes  i  reol  natur  yw  gwyrthiau,  ac  nad  ydynt  ond  megys  eithr- 
iadau  a  -wneir  gan  Uduw;  megys  arosiad  yr  haul  a'r  lleuad  yn  y 
ffurfafen,  y  tri  llanc  ddim  yn  llosgi  yn  y  ffwrn  dân,  <&c.  Ond  nis' 
gallwn  ni  gredu  felly ;  oblegid  gwyrth  a  alwn  ni  yr  hyn  eydd  tu 
hwn  i'n  dealltẅriaetb,  a'r  hyn  nà  allwn  eí  atiigyffred,  neu  na' 
fyddom  wedi  ym^ynnefino  ag  ef.  Nid.  oes  dira  yn  wyrthiau  yrr 
ngolwg  Duw,  o  herwydd  y  mae  efe  yn  deall  pa  fodd  y  mae  pob 
peth  yn  cael  ei  gyflawni :  eithr  i  ni  ymddengys  pob  peth  yn 
wyrth,  os  na  fyddwn  yn  ei  amgyffred,  neu  wedi  ymgynnefino  ag 
ef.  Y  mae  cymmaint  o  ryfeddod  mewn  bod  y  ddaear  yn  troi,  â' 
phe  buasai  yn  sefyll,  o  herwydd  ni  wyddom  pa  fodd  y  mae  y 
naill  na'r  llall  yri  cael  ei  effeilhio;  ond  pe  safai  y  ddaear,  ystyr- 
íerri  hyny  yn  fwy  o  wyrth,  am  nad  yw  yn  beth  cyffredin,  tra 
byddai  y  llall  yn  gymraaint  o  wyrth,  oni  luasai  ei  fod  yn  beth' 
mor  gyffredin.  Buasai  gweled  gas  yn  llosgi  yn  wyrtli  yn  ngolwg 
dyni'>n  na  welsànt  ac  na  chlywsant  ddim  am  hyny  o'í  blaen;  a 
gelli"  dweyd  yr  un  fath  gyda  golwg  ar  yr  ager-gerbydau,  a  llawer 
♦•betìiau  «íreill.     Yr  ydyra  ni  yn  gyfarwydd  â'r  rhai  hyny,  ac  yn* 


gwybod  pa  fodd  y  maent  yn  gweithredu,  ac  o  ganlyniad  nid 
ystyriwn  hwynt  yn  un  rhyfeddod.  Felly,  pe  buasem  ni  yn  dcall 
pob  peth  ag  y  mae  Duw  yn  ddeall,  ni  allai  gwyrthiau  byth 
ddygwydd,  canys  byddai  pob  peth  yn  gweithredu  yn  hollol 
naturiol,  ac  mewn  ffordd  ag  a  fuasera  yn  ei  llwyr  ddeall.  Eel  ag 
yr  ydym,  y  mae  llawer  o  bethau  ag  y  mae  Duw  yn  eu  cyflawni, 
yn  ymddangos  yn  wyrthiau  i  ni,  hyd  nes  y  byddom  yn  dyfod  i 
wybod  pa  fodd  eu  cyflawnir,  ac  yna  mae  eu  rhyfeddod  yn  darfod, 
a  pheidiant  â  bod  yn  wyrfhiau  wedi  hyny.  Ystyria  llawer  iachâu 
y  claf  trwy  osodiad  dwylaw  yn  wyrth  ;  eithr  nid  yw  y  sawl  sydd 
yn  gwybod  pa  fodd  y  mae  Ysbryd  Duw  yn  gweithredu  ar  y  claf, 
yu  ystyried  hyny  yn  fwy  o  ryfeddod  nag  yw  iachâu  y  claf  trwy 
foddion  doctor,  neu  tfwy  gyfrwng  Mesmeryddiaeth.  Efelly 
hefyd  y  gallem  ddweyd  raewn  perthynas  i  lefaru  â  thafodau 
newyddion,  &c. :  nid  yw  y  rhai  hyn  ychwaith  yn  wyrthiau  i'r 
sawl  sy'n  eu  harferyd,  o  herwydd  y  gwyddant  pa  fodd  y  mae  yr 
Ysbryd  yn  gwcithredu  ynddynt.  Mewn  gair,  y  mae  pob  peth  a 
gyflawnir,  os  bydd  tuhwnt  i'n  dealltwriaeth,  ac  yn  beth  anarferol, 
yn  gyffredin  yn  cael  ei  alw  yn  wyrth.  Nid  Duw  yn  unig  yw 
awdwr  gwyrthiau,  ond  pob  bod  arall  ag  sydd  yn  meddu  ar  ddigon 
o  wybodaeth  a  gallu  i  wneuthur  rhywbeth  tu  hwnt  i'r  cyffredin. 
Y  mae  genym  ddigon  o  enghreifftiau  o  hyn  yn  yr  ysgrythyrau 
santaidJ.  Darllener  yu  Esodus  vii  a  viii  am  droad  y  gwiail  yn 
seirff,  a'r  dyfroedd  yn  waed,  a  chreadigaeth  y  llyffaiut.  Yr  oedd 
y  swynwyr  yn  gwneuthur  hyny  yr  un  fath  á  Moses;  a'r  achos 
fod  Moses  wedi  eu  gorchfygu  mewn  rhai  gwyrthiau,  oedd,  am  ei 
fod  yn  fwy  gwybodus  a  medrus.  Wedi  i'r  dewiniaid  fethu  creu 
llau  ar  hyd  y  wlad,  dywedasant  wrth  Pharoah,  "  Bys  Duw  yw 
hyn  :''  ond  ni  fynai  efe  gredu,  gan  ei  fod  wedi  gweled  cymmaint 
o  fedrusrwydd  y  dewiniaid.  Nid  oes  un  lle  i  feddwl  nad  oedd 
gwyrthiau  y  swynwyr  mor  wirioneddo)  â  gwyrthiau  Moses;  yr 
unig  wahaniaeth  oedd,  fod  gwyrthiau  Moses  yn  allu  Duw,  a 
gwyrthiau  y  dewiniaid  yn  allu  y  diafol.  Yr  oedd  gwyrth  y 
ddewines  o  Endor  yn  cyfodi  y  raarw,  yn  ddigon  gwirioneddol;  ao 
felly  y  bydd  y  gwyrthiau  a  gytìawnir  yn  y  dyddiau  diweddaf  gan 
y  gau-brophwydi,  pan  dynant  dân  n'r  nefoedd  yn  ngolwg  dynion. 
Yr  achos,  feddyliem  ni,  fod  gwyrthiau  felly  yn  cael  eu  galw  yn 
gau,  yw  am  mai  trwy  "  dad  y  celwydd"  y  cyfiawnir  hwy,  ac  nid  o 
herwydd  nad  ydynt  yn  cymmeryd  lle  yn  wirioneddol. 


Dîchon  fod  yr  hyn  a  ddywedasom  ar  y  pcn  uchod  yn  ddigonol 
yn  bresennol,  gyda  gwneuthur  un  sylw  ychwanegol  rawn  per- 
Ihynas  i'r  gair  "  gwyrthiau,"  yn  y  cyssylltiad  y  mae  yriddo  yn 
)  Cor.  xii,  10  ("  Ac  i  arall  wneuthur  gwyrlhiau''),  ac  yn  adn.  28 
("yna  gwyrthiau'').  Mae  yn  bosibl  i  Dduw  gyfranu  dawn  i  ddyn 
i  wneyd  yr  hyn  na  fyddo  yn  amgyffred,  neu  yr  hyn  na  fydd» 
ereill  yn  amgyffred,  trwy  fod  Duw  yn  peri  iddo  weithredu  megys 
y  byddo  yn  ei  gyfarwyddo.  Mae  y  ddawn  o  wneuthur  gwyrthiau» 
yn  yr  ysgrythyrau  uchod,  yn  wahanol  i'r  doniau  ereill,  y  rhai  y 
mae  dynion  yn  gyffredin  yn  barod  i'w  cyfrif  yn  wyrthiau  yn  yr 
nn  modd.  Mae  yr  oll  o  weithrediadau  yr  Ysbryd  Glân  yn 
ymddangos  yn  wyrthiau  i'r  hyd,  ond  nid  ymddangosant  felly  i'r 
eglwys:  er  hyny,  y  mae  llawer  o  bethau  yn  wyrihiau  yn  yr 
eglwys,  o  herwydd  nad  yw  ei  haelodau  yn  deall  pa  fodd  y  maent 
yn  cael  eu  cyflawni ;  eithr  wedi  i*r  eglwys  ddyfod  yn  "  wr  per- 
ffaith*'  a  deallus,  byddant  oll  yn  darfod,  canys  bydd  pob  peth  yn 
ymddangos  megys  yn  gweithredu  yn  rheolaidd,  ac  yn  unol  â'r 
hyn  a  eilw  dynion  yn  "  reol  natur.'' 

II.  Pa  beth  yw  dyben  Gwyrthiau  ? 

Gallwn  ateb  fûd  i  wyrthiau  wahanol  ddybenion,  fel  pob  peth 
arall  a  gyflawnir  gan  Dduw  nea  ddynion.  Trowyd  y  wialen  yn 
sarff,  a'r  dwfr  yn  waed,  &c,  gan  Moses,  er  mwyn  caledu  calon 
Pharoah  ;  eithr  fe  agorwyd  y  môr  coch  er  mwyn  gwaredu  yr 
Israeliaid,  a  chladdu  yr  Aifftiaid  ;  ac  fe  wlawiwyd  y  manna,  ac 
fe  darawyd  y  graig,  er  mwyn  rhoi  bara  a  dwfr  i'r  Israeliaid  yn  yr 
anialwch  ;  a.c  fe  agorodd  y  ddaear  yno  ei  safn  er  llyncu  y  gwrth- 
ryfelwyr  yn  erbyn  Duw.  Porthodd  Crist  y  pum  mil  o  herwydd 
eu  bod  yn  newynog,  ac  agorodd  lygaid  y  deillion  er  mwyn  iddynt 
\yeled.  Adgyfododd  Pedr  y  ohwaer  Tabitha,  er  cysuro  y  gwragedd 
gweddwon,  a  dangos  gallu  Duw;  a  cheryddodd  Paul  yr  ysbryd 
dewiniaetb  yn  y  lances,  er  mwyn  cael  llonydd  ganddi.  Felly,  fe 
welwn  fod  gwahanol  ddybenion  mewn  golwg  pan  gyflawnir 
gwyrthiau.  Dyben  swynwyr  a  dewiniaid  yn  eu  cyfla-wni,  yw 
ennill  bywioliaeth;  a  dyben  gau-gristiau  a  gau  brophwydi  yn  eu 
cyflawni,  yw  er  cadarnhan  eu  hathrawiaethau  a'u  Cristionogaeth,. 
a  pheri  i  fawrion  a  bychain  eu  canlyn. 

Mae  yn  gred  gyffreciin  gan  dduwinyddion  yr  oes  hon  mai 
dyben  gwyrthiau  yn  amser  yr  apostolion,  oedd  sefydlu  crefydd 
les.u  Grist ;  ac  wedi  iddi  gael  ei  sefydlu  unwaith,  nad  oedd  eisi«u 


•gwyrthiau  byth  wedi  byny.  Mae  yn  ddrwg  genym  nad  alltcr. 
gytuno  yn  ein  barn.  Os  oedd  eisieu  gwyrthiau  er  ei  sefydlu  yn 
«gwlad  Canaan,  y  rnae  eisieu  gwyrthiau  j'n  yr  oes  bresennol  er 
ei  sefydlu  mewn  gwledydd  pellenig.  Ond  nid  ymddengys  anai 
dyna  ddyben  gwyrthiau  lesu  Giist  a'i  apostolion  ;  canys  dyfod  a 
wnaethant  hwy  i  ddattod  gweithredoedd  y  diafol,  trwy  iachâu 
y  cleifìou,  a  gwneuthur  pethau  rhyfedd  er  daioni  ;  ac  y  luae  cym- 
jnaint  o  anghen  aui  eu  gwyrtljiau  hwy  yn  awr  ag  a  fu  eiioed,  gau 
fod  llawer  iawn  o  weithredoedd  y  dial'ol  heb  eu  dattod  etto.  Yr 
oedd  Crist  a'i  apostolion  yn  ymdreehu  cyflawni  eu  holl  wyrthiau, 
'hyd  ag  y  gallent,  mor  ddirgelaidd  ag  oeJd  yh  bosibl,yr  hyn  ni 
íuasent  byth  yn  wneuthur  pe  buasent  am  selydlu  eu  crefydd  trwy 
eu  cytìawni.  Yr  oedd  y  ffordd  a  gyinmerodd  Crist  i  se/ydlu  ei 
£refydd,yrun  âtr  fFordd  a  fwriadodd  er  ei  chario  yn  mlaen,  sef 
trwy  bregethu.  Mae  Duw  wedi  addaw  cadarnhau  gair  pob  un  o'i 
bregethwyr  trwÿ  yr  "  arwyddion  sydd  yn  canlyn  y  credinwyr,  nid 
tra  yr  oedd  yr  eglwys  yn  cael  ei  sefydlu,  ond  cyhyd  ag  y  byddai 
pregethu  trwy  yr  holl  fyd.  Pa  le  hynag,  a  pha  bryd  bynag,  y 
y  pregethir  gair  Duw,y  mae  efe  yn  addaw  cyd-weithio  a  chadarn- 
hau  y  gair,  trwy  yr  arwyddion  y  rhai  sydd  yn  caulyn,  nid  yn 
unig  yn  amser  sefydliad  yr  eglwys,  ond  hyd  ddiwedd  y  byd. 

"Wedi  ceisio  profi  mai  nid  dyben  gwyrthîau  Crist  a'r  apostolîon 
oedd  er  sefydlu  eu  crefydd,  ymdrechwu  hrofi  yn  nesaf,  mai  prif 
■ddyben  y  gau-brophwydi  a'r  gau-gristiau,  wrth  gyflawni  gwyrtbiau, 
fydd  er  sefydlu  eu  crefyddau,  ac  nid  er  gwneuthur  daioni  fel 
Crist  a'i  apostolion.  Desgritìr  y  cymmeriadau  uchod  yn  Math. 
xxiv,  24,  — "  Canys  cyfyd  gau-gristiau,  a  gau-biophwydi,  ac  a 
roddant  arwyddion  mawrion  a  rhyfeddodau,  byd  oni  thwyllant. 
pe  byddai  bosibl,  ie,  yr  etholedigion."  Os  dvwed  gwahauoi 
grefyddwyr  ein  gwlad  mai  dybeu  gwyrthiau  yw  sefydlu  gau- 
grefyddau,  yr  ydyrn  yn  cytuno  yn  ein  barn  :  ond  gwell  ganddyut 
hwy  gredu  nas  gall  gau-brophwydi  wneyd  arwyddion  neu  wyrth- 
iau,  er  mwyn  cadw  y  grediniaeth  mai  gwyrthiau  yw  tnaen  prawf 
gwir  grefydd.  Yn  wir,  y  mae  agos  pob  oes  o'r  byd  wedi  bod  o'r 
un  farn.  Yn  amser  Iesu  Grist,  buasai  yr  holl  wlad  yn  ei  gredu 
(os  gallwn  goelio  eu  dywediadau),  pe  buasent  yn  cael  prawf 
digonol  trwy  arwyddion  ueu  ryfeddodau  mai  efe  oedd  Mab  Duw; 
nnd  yr  oedd  Crist  yn  dweyd  mai  cenedlaeth  ddrwg  a  godinebu» 
fiädd  yn  ceisio   arwydd.     Ac   y  mae  yr  oes  bresennol,  o'r  iieda/ 


hyd  y  mwyaT,  yn  barod  i  gredu  unrhyw  athrawiaeth,  os  cyflawnir 
gwyrthiau   ger  eu  bron.     Y  mae  llawer  o   bregethwyr  enwog  y 
gwahanol  enwadau  crefyddol,  yn  bresennol,  yn  foddlawn  i  gredu 
hyd  y  nod  yr  "  hen  Seintiau,"  pe  ceid  rhywun  yn  eu  plith,  fel 
y  ddewines  o  Endor,  i  gyfodi  rhyw  un  marw  iddynt  :   nid  yw 
gymmaint  o  wahaniaeth  am  yr  athrawiaeth,  os  gallant  gael  rhy  w 
wyrth.     O,  na  ddeuai  rhyw  un   fel  Simon  y  swynwr  ar  draws  y 
wlad,   a   chyflawni  ychydig  o   arwyddion    iddynt;    buan  y   ceid 
clywed  pawb  o  honynt,  o'r  lleiaf  hyd  y  mwyaf,  ya  dywedyd,  fel 
y  dywedwyd  am  Siinon,  "  Mawr  allu  Duw  yw  hwn''  (Act.  viii,  10). 
Ymddengys  i  Simon  ennill  fwy  o  enw  da,  trwy  ei  arwyddion,  nag 
a  ennillodd  Iesu  Grist;    ac  y  mae  yn  ddiau  yr  ennilla  y  gau- 
gristiau  a'r  gau-brophwydi  sydd  i  ddyfod,  lawer  mwy  o    ddys- 
cyblion  nag  a  ennillodd  Crist  a'i  apostolion  ynghyd  ;   canys  hwy 
"  a  roddant  arwyddion  mawrion  a  rhyfeddodau,"  yr  hyn  y  mae  yr 
holl   wlad  yn   uchel   alw    am   dano.    "  Rhowch   i  ni  arwydd," 
meddant,  "  a  ni  a  gredwn.''     Mae  crefyddwyr  ein  gwlad  yn  iawn 
eu  gwala;    gwyrthiau  yw  y  maen  prawf  i  brofi  pob  crefydd  new- 
ydd;    a  hyn   a  \vyr   jr  gau-brophwydi   yn  dda,  canys  hwy   "a 
roddant  arwyddion  mawrion  a  rbyfeddodau,  hyd  oni  thwyllant, 
pe  byddai  bosibl,  'ie,  yr  etholedigion.''     Ond  yr  un  yw  y  maen 
prawf  i  brofi  crefydd  Iesu  Grist  yn  awr,  ag  ydoedd   gynt:    ac  ni 
fu   erioed  yn   wyrthiau,  onide   buasai  Ctist  yn  eu  cytìawni  er 
mwyn  pob  un  oedd  yn  eu  ceisio  er  cael  prawf  o'r  gwirionedd. 
Pan   y   cyflawnir  gwyrth  yn   unig  er   mwyn   boddloni    ceiswyr 
arwyddion    yngbylch  gwirionedd  rhyw  grefydd,  mae  yn  amlwg 
mai  gau-brophwyd  yw  ei  hawdwr;     canys  fe  ddarllenwn  yn  y 
Dadguddiad  am  un  yn  gwneuthur  rhyfeddodau  mor  fawr,  "  hyd 
onid  yw  yn  peri  i  dân  ddisgyn  o'r  nef  i'r  ddaear,  yn  ngolwg 
dynion,"  heb  un  dyben  mewn  golwg  ond  "  twyllo  y  rhai  sydd  yn 
trigo  ar  y  ddaear,''  yn  fychain  a  mawrion,  cyfoethogion  a  thlod- 
ion,  rhyddion  a  chaethion.     Os  delir  sylw  digonol  ar  grefyddwyr 
yr  oes  hon,  fe  geir  prawf  mai  gwyrthiau  o'r  natur  hyn  y  iuaent 
yn   ymofyn,   sef  gwyrthiau    gau-brophwydi    a    gau-athrawon  ; 
canys  pe  byddent  yn  ymofyn  gwyrthiau  gan  Dduw,  ymddygentyn 
hollol  wahanol :    ui  ofynent  wyrthiau  er  rnwyn  profi  eu  crefydd, 
ond  er  mwyn  lles  personol  eu  liunain,  ynghyd  â  gogoniant  Duw. 
Yn  awr,  wedi  olrhain  cymmaint  â  hyna  ynghylch  dyben  gwyrth- 
jau,  cawn  fyned  at  bwnc  arall. 


III.     A     1U     GwTRTUIAU    GAEL    Eü    C1TFLAWNI    AR    OL    DTDD- 

TAU   Crist  a'r  Apostolion  ? 

Os  mai  sectariaid  yr  oes  sydd  i  ateb  y  cwestiwn  hwn,  dywed- 
ant  gyda'u  gilydd,  Na  allant.  Ond  os  mai  Saint  y  Dyddiau 
Diweddaf  sydd  i  ateb,  dywedant  yn  ddigon  penderfynol, 
Gallant.  Pwy  sydd  yn  iawn,  y  sectariaiJ  neu  y  Saint?  Nid 
haeriad  wna  y  tro,  ond  rhaid  profi  y  pwnc  trwy  reswm  ac  ys- 
grythyr. 

"Wel,  gan  mai  Duw,  trwy  ddynion,  sydd  yn  cyflawui  gwyrth- 
iau,  y  mae  yn  rhesymol  y  gall  ef  gyflawni  gwyrthiau  trwyddynt 
yn  y  dyddiau  hyn,  yn  gystal  ag  yn  y  dyddiau  gynt.  Ac  felly 
hefyd  y  gellir  dywedyd  mewn  perthyna9  i  alluoedd  y  tywyllwch. 
Nad  beth  oedd  dyben  gwyrthiau  gynt,  y  mae  digon  o'u  heisieu 
at  ddybenion  cyffelyb  yn  yr  oes  hon.  Os  mai  er  argyhoeddi 
oeddynt,  y  mae  anghen  am  danynt  at  hyny  etto ;  neu,  os  mai 
er  gwneuthur  daioni  oeddynt,  y  mae  llawn  cymmaint  o'u  heisieu 
at  hyny  hefyd  yn  yr  oes  hon.  Y  mae  pob  oes  o'r  byd  wedi  bod 
mewn  anghen  o  wyrthiau,  a  phaham  y  mae  dynion  mor  ffol  â 
meddwl  nad  oes  eu  heisieu  yr  un  fath  yn  y  dyddiau  diweddaf 
hyn  ?  Y  mae  pob  un  sydd  yn  gwybod  rhywbetb,  yn  gwybod  nad 
y w  gwyrthiau  wedi  llwyr  ddarfod  yn  y  byd ;  canys  dysgwylir 
yn  hyderus  am  adgyfodiad  y  meirw,  yr  hyn  a  fydd  yn  fwy  o 
wyrth  na  dim  a  ddygwyddodd  erioed.  Heblaw  hyny,  y  mae 
yr  ysgrythyrau  yn  ein  cynnysgaethu  â  llawer  o  brophwydoliaeth- 
au  am  wyrthiau  i  gael  eu  cyflawni  yn  y  dyddiau  diweddaf.  Yn 
Esay  xi,  15,  16,  darllenwn  fel  y  caulyn:  — "  Yr  Arglwydd  hefyd  a 
ddifroda  dafod  môr  yr  Aifft,  ac  â'i  wynt  nerthol  efe  a  gyfyd  ei 
law  ar  yr  afon,  ac  a'i  try  hi  yn  y  saith  ffrwd,  ac  a  wna  fyned 
drosodd  yn  droedsych.  A  hi  a  fydd  yn  brif  fl'ordù  i  weddill  ei 
bobl  ef  y  rhai  a  adewir  o  Assyria,  megys  ag  y  bu  i  Israel  yn 
y  dydd  y  daeth  efe  i  fyny  o  dir  yr  AilFt."  Darllener  hefyd  Esay 
xxxv,  5 — 8;  Zech.  x,  1 1  ;  Jer.  xxiii,  4 — 8  ;  ynghyd  â  lluoedd  o 
fanau  ereill  a  aìlem  nodi.  Mae  yr  ysgrythyrau  yn  rhüg-ddyw- 
edyd  hefyd  am  wyrthiau  gan  y  gau-brophwydi  a'r  gau-gristiau 
yn  y  dyddiau  diweddaf,  y  rhai  a  fyddant  yn  cael  eu  oyf- 
lawni  er  hudo  pobl  i  gredu  athrawiaethau  gau.  Prophwydir  gan 
Ioan,  yu  Dad.  xvi,  13,  14.  "  Ac  mi  a  welais  dri  ysbryd  aílan 
tebyg  i  lyffaint  yn  dyfod  allan  o  safn  y  ddraig,  ac  allan  o  safn 
y   bwystfil,  ac   allan   o  enau  y  gau-brophwyd  :    cauys  jsbrydion 


eythreuliaid,  yn  gwneuthur  gwyrthiau  ydynt,  y  rhai  Bydd  yri 
myned  allan  at  íreninoedd  y  ddaear,  a'r  holl  fyd,  i'w  casglu  hwy  i 
ryfel  y  dydd  hwnw,  dydd  mawr  Duw  Hollalluog." 

Yn  awr,  meddyliwn  ein  hod  wedi  dangos  digon  i  hrofi  y  rhes- 
ymoldeb  a'r  posiblrwydd  ü  gyflawniad  gwyrthiau  yn  y  dyddiau 
diweddaf  hyn,  heb  achos  blino  y  darllenydd  â  gormod  o  eng- 
hreifftiau.  Yn  wir,  gall  pob  dyn  weled  nad  yw  yr  liyn  ö  wyrih- 
iau  a  gyflawnwyd  er  dechreuad  y  byd,  ddim  ond  ychydig  i'w 
cymharu  â'r  gwyrthiau  rhyfeddol  a  gant  eu  cyflawni  ar  y  hlaned 
hon  yn  yr  arnser  a  ddaw.  Y  mae  pob  bryn  a  phant  i  gael  eu 
gwneyd  yn  gydwastad ;  a'r  mynyddoedd  i  neidio  o'u  lleoedd. 
Sôr  y  nefoedd  a  syrthiant  raegys  ffigys  gleision  ;  y  lloer  a  droir 
yn  waed,  a'r  haul  yn  dywyllwch.  Y  ddaear  a  sigla  megy» 
meddwyn;  a'r  holl  elfenau  gan  wir  wres  a  doddant.  "  Ie,  ond 
nid  gwyrthiau  l'ydd  hyny,''  ddywed  rhywun :  os  gwyrthiau 
y\r  yr  hyn  sydd  yn  groes  i  "  reol  natur,"  gwyrthiau  fydd  y  rhai 
hyny. 

Oud  y  pwnc  ag  ef  yw,  y  mae  braidd  holl  grefyddwyr  ein 
gwlad  yn  addef  y  posiblrwydd  o  gyflawniad  gwyrthiau  yn  y 
dyddiau  hyn  ;  ac  er  y  gwadant  hyny  ar  air,  y  maent  yn  ei  addef 
mewn  gweithred.  Pwy  sydd  yn  haeru  nad  oes  eisieu  gwyrthiau 
yn  ein  dyddiau  ni  ?  Wel,  y  dynion  hyny  sydd  yn  ymgynnull 
at  eu  gilydd  yn  barhaus,  naill  ai  i  weddio  ám  wlaw,  neu  am 
dywydd  teg,  neu  am  iechyd,  neu  rywbeth  cyffelyb;  yr  hyn  yw 
gweddio  am  wyrthiau,  neu  gyflawniad  pethau  yn  groes  i  "  reol 
natur."  A  ŵyr  y  bobl  hyn  beth  y  maeut  yn  ymgeisio  ei  wneýd  ? 
Ceisio  agor  a  chau  y  nefoedd  íel  Elias  gynt!!  Nid  dyma  t 
hobl,  os  bosibl,  sydd  yu  erlid  v  Saínt  am  eu  bod  yu  credu 
mewn  gwyrthiau  ?  Adnabyddwch  eích  hunain,  fobl  bach,  ýr 
ydych  chwi  yn  credu  mewn  gwyrthiau  gymmaint  â  neb  a  fu 
erioed  ;  o  herwydd  y  mae  eich  gweithredoedd  yn  profi  hyny  tu 
hwnt  i  bob  dadl.  Ai  nid  y  chwi  a  osododd  yr  hysbysiad  can- 
lynol  i  fyny  ar  hyd  rauriau  Merthyryn  amser  y  Cholera  : — 

"  Y  Geri  Marwol  yn  Merthyr  Tvufil. — Bwriedir  neillduo 
dydd  Llun  nesat'(Awst  13eg,  1819),  feldydd  o  yinpryd  crel'yddol, 
ac  ymostyngiad  gerbron  yr  Hollalluog  Dduw,  roewn  canlyniad 
i'r  ymweliad  uchod.  Bydd  gwasanaeth  dwyfol  yn  yr  eglwys,  ar 
yr  orau  arferol  o  weddi,  a  chynnelir  eyfarfud</dd  gweddi  yn  yr 
boll  gapeli  ymneillduol  am  saith  a  deg  o'r  gloch  y  boreu,  a  dau 
ì.j  chwech  o'r  gloch  yn  y  prydnawu.     Dymunir  yn  daer  ar  bawb 

roddi  pob  cyfleustra,  fel  y  gallo  y  rhai  a  fydd  yn  ewyllysio  «yd- 
uno  yn  y  cyfryw  gyfarfodydd,  i  erfyn  ar  Dduw,  dros  y  lle  hwn, 
fel  y  byddo  i'r  ymweliad  gael  ei  santeiddio  er  ein  llesád  ysbrydo), 
ae  ar  iddo  gael  ei  symud  o'n  plith." 

Yr  oedd  y  bobl  am  i  Dduw  gyflawni  gwyrth,  trwy  symud  y 
Cholera  o'u  plith,  tra  yn  haeru  â'r  Saint  fod  oes  y  gwyrthiaa 
wedi  darfod  ! 

Nid  yn  unig  y  raae'r  sectariaid  yn  credu,  trwy  eu  gweithred- 
oedd,  fod  Duw  yn  gallu  cyflawni  gwyrthiau  yn  y  dyddiau  hyn  ; 
eithr  cyhoeddasant  cyflawniad  gwyrthiau  yn  eu  plith  eu  hunain 
hefyd.  A  ganlyn  sydd  ddyfyniad  o  un  honyut,  ag  sydd  yn 
dal  perthynas  â  gwraig  rinweddol  o'r  enw  Dinah  Davies,Rymni,  yr 
hon  a  fu  yn  offeryn  i  blanu  Methodistiaeth  gyntaf  yn  y  lle 
hwnw,gwel  Seren  Gomer,  Chwef.  1839,  tud.  34  : — 

"  Fel  ag  yr  oedd  gwr  dyeithr,  nid  anenwog,  yn  dyfod  trwy  y 
wlad,  ac  yn  pregethu  yn  ein  tŷ,  am  dri  o'r  gloch  prydnawn,  Uiaws 
tnawr  o  gyfeillion  Merthyr  a  ddaelhant  i'w  wrandaw.  Nid  oedd 
y  wraig  wedi  pobi  yr  wythnos  hono;  ac  o  herwydd  hyny  nid  oedd 
o  fewn  ein  hannedd  ond  prin  hanner  torth  o  fara.  Y  gwoinidog 
a'r  lliaws  dyeithriaid  a  fwytasant,  ac  a  ddiwallwyd  ;  ond  er  hyny, 
er  ein  dirfawr  syndod,  wedi  iddynt  fyned  ymaith,  nis  gallem  farnu 
fod  y  bara  ddim  yn  llai  ;  a'n  penderfyniad  oedd  mai  yr  Arglwydd 
a'i  bendithiodd  mewn  modd  rhyfeddol  ac  anarferol." 

Cawn  gopio  gwyrlh  arall  allan  o  un  o  gyfrolau  yr  "  Efang- 
ylydd,''  tud.  64  :— 

"  IACHAD     MISS     FANCOURT. 

"  Mewn  perthynas  i  iachad  Miss  Fancourt,  yr  hyn  a  ystyrir 
gan  lawer  yn  wyrthiol,  nyni  a  roddwn  ger  gwydd  ein  dar- 
llenyddion  yr  hanes  yn  wirioneddol,  fel  na  raid  i  neb  betruso  o'i 
herwydd. 

"  Miss  Fancourt  sydd  ferch  i'r  Parch.  J.  Fancourt.o  Gaerludd, 
ac  a  gymrnerwyd  yn  glaf  yn  mis  Tachwedd,  J822.  Yr  oedd 
gwaew  mswr  trwy  ei  holl  aelodau,  ac  ar  droion  byddai  ei  phoen 
yn  dra  angherddol.  Amryw  feddygon  a  ymwelasant  â  hi  o  bryd 
i  bryd,  a  defnyddiwyd  pob  moddion  er  ei  hesrawytbau,  ond  yn 
gwbl  ofer.  Aeth  tua  glan  y  môr  ar  droion,  ond  dychwelai  yn  ol 
yn  yr  un  sefyllfa;  ac  aeth  mor  wan  yn  y  diwedd  fel  braidd  y 
gallasai  symud  un  droed  o  flaen  y  Uall.  Ac  er  pob  ymdrechion 
i'w  gwellhau,  yr  oedd  yn  glaf  iawn,  ac  yn  y  loesion   mwyaf  pan 

cynnygai  ysgogi.  Nos  Fereher,  yn  niis  Hydref,  1830,  galwodd 
cyfaill  yn  y  tŷ  er  ymweled  â  hi,  a  phan  yr  oedd  y  cymdeithion 
yn  yraadael  á'r  ystafell  lle  yr  oedd  hi,  gwnaeth  ei  chyfaili,  y 
Parch.  Mr.  G.,  ryw   esguso.dion  i  aros  yn  ol.     Eisteddodd   yn  ei 

hymyl,  ac  wedi  siarad  rhyw  bethau,  cyfododd,  gan  ddywedyd,  Y 
tnaeut  yn  fy  nysgwyl  i  swper ;  estynodd  ei  law  iddi,  ac  wedi 
dywedyd  rhyw  beth  am  ei  hafiechyd,  ychwnnegodd,  Y  mae  yn 
drueni  mawr  gweled  neb  yn  cael  ei  gaethiwn  yn  y  wedd  hou ; 
ntebodd  hithau,  Y  mae  wedi  ei  anfon  mewn  trugaredd.  A  ydych 
chwi  yn  credu  hyny,  eb  efe,  ac  yn  ciedu  y  gall  yr  un  drugaredd 
eicb  adferu  chwi  ?  atebai  hithau,  Ydwyf.  A  ydych  chwi,  ycta- 
wanegai  Mr.  G.,  yn  credu  y  gall  Iesu  iachau  fel  yn  yr  amserau 
gynt  ?  Ydwyf.  A  ydycb  cliwi  yn  credu  mai  anghrediniaeth 
•ydd  yn  rhwystro  byny  ?  Ydwyf.  Ymddangosai  Mr.  G.  y  pryd 
hyn,  fel  yn  ymdrechu  â  Duw  mewn  gweddi  daer ;  Yna,  ebe  efe, 
eyfodwch,  a  rhodiwch,  deuwch  at  eich  tenlu.  Ymaflodd  yn  ei 
llaw,  a  gweddiodd  am  i  Dduw  ogoneddu  enw  ei  Fab  Iesu.  Hi- 
thau  a  gyfododd  rnewn  cryfder,  a  pheidiodd  ei  holl  boenau,  a 
rhodiodd  lawr  i'r  grisiau,  tra  y  gweddiai  Mr.  G.,  Arglwydd, 
trugarha  wrthym  ;  Ciist,  trugarha  wrthym.  Daeth  ei  hoìl  esgyrn 
i'w  lleoedd,  a'i  chnawd,  yr  hwnydoedd  rydd  o'r  blaen,agaledodd 
fel  y  rnae  mewn  dyn  iach." 

Credwn,  belîach,  fod  y  pwnc  o  gyflawniad  gwyrthiau  yn  y 
dyddiau  hyn  wedi  ei  benderfynu  yn  amlwg  ddigon,  fel  nad  oe» 
anghen  ychwanegu  enghreifftiau.  Yr  ydym  wedi  cael  allan  fod 
y  dynion  sydd  yn  proffesu  gwadu  gwyrthiau  yn  yr  oes  hon, 
mewn  gwirionedd  yn  credu  ynddynt  gymmaint  â  neb.  Gan  hyny, 
cawn,  ymchwilio  yn 

IV.  A  YW  GwyRTHIAD  YN  DDIGON  0  SAFON  I  BROFI  DWT- 
FOLDED    CREFyDD  ? 

Nac  ydynt ;  onide,  byddai  gau-grefyddau  yn  cael  eu  profì  yn 
ddwyfol ;  canys  yr  ydym  wedi  daugos  eisoes  allu  y  gau-bro- 
phwydi  i  gyflawni  gwyrthiau.  Y  mae'r  cyfryw  a  osodant 
wyrthiau  yn  safon  dwyfoldeb  eu  crefydd,  yn  agored  i  gael  eu 
harwain  gyda  phob  awel  dysgeidiaeth.  Pa  beth,  ynte,  yw  y 
safon  goreu  i  brofi  dwyfoldeb  ein  crefydd  ?  Meddylia  rbai  mai 
y  Beibl  yw  yr  unig  safon  at  hyny;  ond  dywedwn  ni  mai  yr  hyn 
a  ddyweùa  y  Beibl  yw  yr  unig  safon  gwirioneddol.  Os  troir  i 
Ioan  vii,  17,  gallwn  weled  y  geiriau  hyn;  sef,  "  Os  eivyUysia 
neb  wneuthur  ei  ewyllys  Ef,  efe  a  gaiff  wybod  am  y  ddysgeid- 
iaeth,  pa  iin  ai  o  Ddutr  y  mae  hi,  ai  myfi  o  honoffy  hun  sydd  yn 
llefaru.''  Dyna  yn  unig  yw  roaen  prawf  neu  safon  gwir  grefydd  ; 
ond  safon  gau  grefyddau  yw  gwyrthiau,  neu  rywbeth  croes  i 
drefn  Duw.  Nid  oes  achos  i  neb  betruso,  wedi  iddo  wneutbur 
ewyllys  Duw,  canys  efe  a  gaiff  wybodaeth  iddo  ei  hun  am  y 
ddysgeidiaeth,  paun  ayw  yn  ddwyfol  ai  peidio :    ac  oddieithr  i 

bob  dyn  i  gael  gwybodaeth  felly,  y  mae  yn  agored  bob  atäser  í 
gael  ei  dwyllo  a'i  arwain  ar  gyfeiliom.  Dynion  wedi  caeí 
gwybodaeth  felly  fydd  yr  "  etholedigion,"  y  rhai  ni  fydd  yn 
hosibl  eu  twyllo  :  ni  wna  gwyrthiau  a  rhyfeddodau  un  efíaitb 
arnynt  hwy,  ohlegid  byddant  yn  tneddu  gwybodaeth  am  y  ddys- 
geidiaetb  neu  y  grefydd  a  fyddant  wedi  gofleidio  yn  flaenorol. 
Gwyhodaeth,  gau  hyny,  yw  y  maen  prawf  i  brofi  y  gwirionedd, 
ac  nid  dim  arall.  A  oes  rbywun  yn  gwybod  yn  well  nag  Iesa 
Grist  ?  Ös  oes,  pa  le  y  cafodd  ei  ddysgu  ?  nid  yn  ysgol  gweision 
Duw,  eithr  yn  ysgol  gweision  Belial.  Mae  y  ddaear  a'r  nefoedd 
ì  fyned  heibio  cyn  y  palla  un  iot  o'r  hyn  a  lefarodd  Mab  Duw. 
Y  mae'r  safon  i  brofi  ei  grefydd  ef  yn  yr  oes  hon,  yn  parhau 
yr  un  fatb  â'r  grefydd  ei  hun;  ac  y  mäe  hyny  yn  beth  rhes- 
ymol  i'w  ddysgwyl.  Gwneuthur  ewyllys  Duw,  ac  nid  ymddi- 
bynu  ar  weled  gwyrthiau,  y w  y  ffordd  gywir  i  brofi  crefydd  Crist. 
Os  dywed  dynion  yn  awr  mai  gwyrthiau  oedd  y  maen  prawf  y 
pryd  hyny,  y  maent  yn  croesi  geiriau  ein  Harglwydd,  oblegid 
tystiodd  ef  fel  arall.  Y  mae  yn  rhaid  gwybod  trwy  ddadguddiad 
ynghylch  crefydd,  onide  fe  fyddwn  yn  wrthddrychau  i  gael  ein 
twyllo.  Y  ffordd  oreu,  ynte,  yw  i  bawb  wneuthur  ewyllys  Duw, 
fel  y  caffont  -wybodaeth  am  wir  grefydd,  ac  fel  y  gallont  gael  eu 
geni  drachefn,  a'u  gwneyd  yn  "  etholedigion,"  y  rhai  ni  fydd 
yn  bosibl  eu  twyllo,  sercb  tynu  tân  i  lawr  o'r  nefoedd  o  flaen 
eu  llygaid. 

Wel,  cyn  diweddu,  efallai  yr  ymhyfrydai  rhywun  gael  eî 
ddysgu  yn  mhellacb  ynghylch  y  ffordd  oreu  i  ■wueuthur  ewyllys 
Duw,  i'r  dyben  o  gael  y  wybodaetb  dan  sylw.  Os  felly,  creder 
yn  Iesu  Grist,  nid  yn  unig  maì  efe  yw  Mab  Duw,  ond  mai  efe,  o 
bawb  arall,  a  ddylem  ni  gredu  gyntaf ;  a  chreder  hefyd  fod  Iestì 
Grist  wedi  llefaiu  yr  hyn  ag  oedd  yn  feddwl,  a'r  hyn  ag  oedd  yni 
wirionedd.  Wedi  î  ddynion  gredu  felly,  dywedwn  wrthynt,  yn 
ngeiriau  Pedr  ar  ddydd  y  Pentecost,  "  Edifarhewch,  a  bedyddier 
pob  un  o  honoch  yn  enw  tesu  Grist,  er  maddeuant  pechodau,  a 
ehwi  a  dderbyniwch  ddawn  yr  Ysbryd  Glân ;  canys  i  chwi  y  marf 
yr  addewid,  ac  i'ch  plant,  ac  i  bawb  yn  mhell,  cynnifer  ag  a 
alwo  yr  Arglwydd  ein  Duw  ni  ato''  (Act.  ii,  38,  39).  Cyflawni  y 
geiriau  hyn  ywgwneuthurewyllys  Duw;  agwneuthurewyllysDuw 
Sy'n  hawlio  gwybodaeth  oddiwrtho  am  y  ddysgeidiaeth  a  bregetha 
ei  woision.     Nid  oes  neb  nad  all  ddeall  geiriau  Pedr,  os  yw  wed'i 

dyfod  yn  ddigou  bach  :  y  rhai  hyny  ag  sydd  yn  ymchwyddo  ae 
yn  dysgu  bob  aniser,  sydd  yn  methu  dyfod  i  wybodaeth  y  gwir- 
ionedd.  Nid  trwy  ddysgeidiaeth  ddynol  y  mae  dyfod  i  wybod 
ynghylch  crefydd,  ond  trwy  ufyddhau  i  ordinhadau  yr  efengyl, 
fel  ag  i  dderbyn  yr  Ysbryd  Glân,  yr  hwn  yw  Ysbryd  y  dadgudd- 
iad,  ag  sydd  yn  dwyn  gwybodaeth,  yn  lle  gwyrthiau,  i  brofi 
dwyfoldeb  crefydd. 

Yr  Arglwydd  a  oleuo  feddyliau  ein  cyd-ddynion  ynghylch  ei 
efengyl  santaidd,  fel  y  byddont  yn  ufyddhau  iddi  ar  fyrder,  nid 
gan  ofyn  am  arwydd  neu  wyrth,  ond  gan  "  ymateb  cydwybod  dda 
tuag  at  Dduw,''  fel  ag  i  gyrhaedd  bywyd  tragywyddol,  yr  hyn  yw 
adnabod  Duw  a'i  Fab  ef  Iesu  Grist.     Felly  y  byddo.    Amen. 

J.   DATI8. 

Mtrthyr,  Mai  6,  1851. 

